ศูนย์วิจัยกสิกรฯคาด GDP ปีนี้โต 3.3% มองการลงทุนภาครัฐ-เอกชนหนุน
ศูนย์วิจัยกสิกรฯ ยังคงคาดการณ์ GDP ปีนี้โต 3.3% มองการลงทุนภาครัฐ-เอกชน และการท่องเที่ยวยังหนุน
30 มี.ค. 2560

ศูนย์วิจัยกสิกรไทย ยังคงคาดการณ์อัตราการขยายตัวทางเศรษฐกิจ (GDP) ของไทยในปี 60 ไว้ที่ 3.3% ตามเดิม โดยมองว่าการลงทุนภาครัฐและการลงทุนภาคเอกชน ตลอดจนภาคการท่องเที่ยว ยังเป็นปัจจัยที่ช่วยสนับสนุนการเติบโตของเศรษฐกิจไทยในปีนี้
อย่างไรก็ดี ได้ปรับเพิ่มคาดการณ์การส่งออกปีนี้เป็นโต 2% จากเดิมที่คาดว่าจะโตได้ 0.8% พร้อมทั้งปรับเพิ่มการนำเข้าปีนี้เป็นโตได้ 5% จากเดิมคาดโตได้ 2% ส่วนอัตราเงินเฟ้อในปีนี้ ปรับลดลงเหลือ 1.5% จากเดิมที่คาดไว้ 1.8%